title: A Bizottság (EU) 2015/2000 végrehajtási rendelete (2015. november 9.) az 546/2003/EK, az 1342/2003/EK, a 952/2006/EK, a 826/2008/EK, az 1295/2008/EK, az 1296/2008/EK, az 1272/2009/EU és a 738/2010/EU rendeletnek, valamint az 543/2011/EU és az 511/2012/EU végrehajtási rendeletnek a mezőgazdasági piacok közös szervezése keretében teljesítendő értesítési kötelezettségek tekintetében történő módosításáról

text:
               10.11.2015

               HU

               Az Európai Unió Hivatalos Lapja

               L 292/4

         A BIZOTTSÁG (EU) 2015/2000 VÉGREHAJTÁSI RENDELETE
   (2015. november 9.)
   az 546/2003/EK, az 1342/2003/EK, a 952/2006/EK, a 826/2008/EK, az 1295/2008/EK, az 1296/2008/EK, az 1272/2009/EU és a 738/2010/EU rendeletnek, valamint az 543/2011/EU és az 511/2012/EU végrehajtási rendeletnek a mezőgazdasági piacok közös szervezése keretében teljesítendő értesítési kötelezettségek tekintetében történő módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékpiacok közös szervezésének létrehozásáról és a 922/72/EGK, a 234/79/EGK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre (1) és különösen annak 223. cikke (3) bekezdésére,
   mivel:

               (1)

               A 792/2009/EK bizottsági rendelet (2) közös szabályokat állapít meg a tagállamok által a Bizottsághoz eljuttatandó információk és dokumentumok továbbításával kapcsolatban. Az említett szabályok egyebek mellett kötelezővé teszik a tagállamok számára a Bizottság által rendelkezésükre bocsátott információs rendszerek használatát, és szabályozzák a tájékoztatás küldésére jogosult hatóságok vagy személyek hozzáférési jogainak érvényesítését. A 792/2009/EK rendelet ezenkívül közös elveket állapít meg az információs rendszerek tekintetében a dokumentumok mindenkori hitelességének, teljességének és olvashatóságának biztosítására, továbbá rendelkezik a személyes adatok védelméről. Az ezeknek az információs rendszereknek a használatára vonatkozó kötelezettséget minden tájékoztatási kötelezettséget előíró rendeletbe bele kell foglalni.

               (2)

               A Bizottság olyan számítógépes rendszert fejlesztett ki, amely lehetővé teszi, hogy a dokumentumok kezelése és az eljárások lebonyolítása a Bizottság belső munkafolyamataiban és a közös agrárpolitika végrehajtásában részt vevő hatóságokkal való kapcsolattartásban egyaránt elektronikus úton történjék.

               (3)

               E rendszeren keresztül számos tájékoztatási és értesítési kötelezettség teljesíthető, különösen az 546/2003/EK (3), az 1342/2003/EK (4), a 952/2006/EK (5), a 826/2008/EK (6), az 1295/2008/EK (7), az 1296/2008/EK (8), az 1272/2009/EU (9) és a 738/2010/EU (10) bizottsági rendeletben, valamint az 543/2011/EU (11) és az 511/2012/EU (12) végrehajtási rendeletben foglalt kötelezettségek.

               (4)

               A hatékony igazgatás érdekében és a tapasztalatokat figyelembe véve bizonyos értesítési kötelezettségeket indokolt módosítani.

               (5)

               Ezért az 546/2003/EK, az 1342/2003/EK, a 952/2006/EK, a 826/2008/EK, az 1295/2008/EK, az 1296/2008/EK, az 1272/2009/EU és a 738/2010/EU rendeletet, valamint az 543/2011/EU és az 511/2012/EU végrehajtási rendeletet ennek megfelelően módosítani kell.

               (6)

               Az e rendeletben előírt intézkedések összhangban vannak a mezőgazdasági piacok közös szervezésével foglalkozó bizottság véleményével,

         ELFOGADTA EZT A RENDELETET:
   1. cikk
   Az 546/2003/EK rendelet 1. cikkének (3) bekezdése helyébe a következő szöveg lép:

      „(3)   Az (1) bekezdésben említett értesítést a 792/2009/EK bizottsági rendeletnek (13) megfelelően kell megküldeni.

   2. cikk
   Az 1342/2003/EK rendelet 16. cikke a következő (3) és (4) bekezdéssel egészül ki:

      „(3)   A tagállamok nem kötelesek az (1) bekezdés a) pontjának ii. és iii. alpontjában, valamint b) és c) pontjában szereplő információkat továbbítani azon időszakokban, amelyekben nem kerül sor export-visszatérítések, exportadó vagy élelmiszersegély meghatározására.
      (4)   Az (1) és (2) bekezdésben említett értesítéseket és tájékoztatást a 792/2009/EK bizottsági rendeletnek (14) megfelelően kell megküldeni.

   3. cikk
   A 952/2006/EK rendelet 15a. cikkének második bekezdése helyébe a következő szöveg lép:

      „Az egyes tagállamok legkésőbb minden hónap végéig közlik a Bizottsággal a nemzeti szinten összegyűjtött árak átlagát, valamint a vonatkozó teljes mennyiségeket és a standard eltéréseket. Az átlagokat és a standard eltéréseket a vállalkozások által az előző bekezdés alapján közölt mennyiségekkel súlyozzák. A tájékoztatást a 792/2009/EK bizottsági rendeletnek (15) megfelelően kell megküldeni.

   4. cikk
   A 826/2008/EK rendelet 12. cikke az alábbiak szerint módosul:

               1.

               A (3) és (4) bekezdés helyébe a következő szöveg lép:
               „(3)   Az (1) bekezdésben említett értesítéseket, beleértve a »nemleges« értesítéseket is, a 792/2009/EK rendeletnek megfelelően kell megküldeni.
               (4)   Az értesítésekre vonatkozó részletes információkat az adott pályázati eljárást megnyitó rendeletben kell meghatározni.”

               2.

               Az (5) bekezdést el kell hagyni.

         5. cikk
   Az 1295/2008/EK rendelet 9. cikke a következő (5) bekezdéssel egészül ki:

      „(5)   A (2) és (4) bekezdésben említett értesítéseket a 792/2009/EK bizottsági rendeletnek (16) megfelelően kell megküldeni.

   6. cikk
   Az 1296/2008/EK rendelet 21a. cikkének helyébe a következő szöveg lép:

      „21a. cikk
      Az e rendeletben említett értesítéseket a 792/2009/EK bizottsági rendeletnek (17) megfelelően kell megküldeni.

   7. cikk
   Az 1272/2009/EU rendelet 58. cikke helyébe a következő szöveg lép:

      „58. cikk
      Az értesítési kötelezettségekre alkalmazandó módszer
      Az e rendeletben említett értesítéseket a 792/2009/EK bizottsági rendeletnek (18) megfelelően kell megküldeni.

   8. cikk
   A 738/2010/EU rendelet 5. cikke a következő (10) bekezdéssel egészül ki:

      „(10)   A (9) bekezdésben említett értesítést a 792/2009/EK bizottsági rendeletnek (19) megfelelően kell megküldeni.

   9. cikk
   Az 543/2011/EU végrehajtási rendelet 146. cikkének (3) bekezdése helyébe a következő szöveg lép:

      „(3)   A 9. cikk (2) bekezdésében, a 18. cikk (3) és (4) bekezdésében, a 97. cikkben, a 128. cikkben, a 129. cikk (1) bekezdésében, a 130. cikkben, a 131. cikkben, a 134. cikk (1) bekezdésében és az ebben a cikkben előírt értesítéseket, valamint a 92. cikk (1) bekezdésében előírt kérelmet a 792/2009/EK rendeletnek megfelelően kell megküldeni.”

   10. cikk
   Az 511/2012/EU végrehajtási rendelet a következőképpen módosul:

               1.

               Az 1. cikk (1) bekezdése a következő d) ponttal egészül ki:

                           „d)

                           az elismert termelői szervezetek, társulások és szakmaközi szervezetek teljes száma az előző naptári év végén.”

               2.

               A 3. cikk (1) bekezdésének a) pontja helyébe a következő szöveg lép:

                           „a)

                           az illetékes hatóságokhoz e rendelet 2. cikkének (3) bekezdése értelmében benyújtott értesítések alapján a termelő tagállamok szerinti bontásban azon teljes nyerstej-mennyiségről, amely az 1308/2013/EU európai parlamenti és tanácsi rendelet (20) 149. cikke (2) bekezdésének f) pontja értelmében az előző naptári évben az elismert termelői szervezetek és társulások által kötött szerződések szerint a területükön leszállításra került, valamint a termelői szervezetek és társulások számáról és az általuk leszállított mennyiségekről.

                  (20)  Az Európai Parlament és a Tanács 2013. december 17-i 1308/2013/EU rendelete a mezőgazdasági termékpiacok közös szervezésének létrehozásáról és a 922/72/EGK, a 234/79/EGK, az 1037/2001/EK és az 1234/2007/EK tanácsi rendelet hatályon kívül helyezéséről (HL L 347., 2013.12.20., 671. o.).”"

               3.

               A rendelet a következő 5a. cikkel egészül ki:
               „5a. cikk
               A 3. cikk (2) bekezdésében előírtakat kivéve az e rendeletben említett értesítéseket a 792/2009/EK bizottsági rendeletnek (21) megfelelően kell megküldeni.

                  (21)  A Bizottság 2009. augusztus 31-i 792/2009/EK rendelete a közös piacszervezésnek, a közvetlen kifizetések rendszerének, a mezőgazdasági termékek promóciójának, valamint a legkülső régiókra és a kisebb égei-tengeri szigetekre alkalmazandó rendszereknek a végrehajtásával összefüggésben a Bizottsághoz eljuttatandó információk és dokumentumok tagállamok általi továbbítására vonatkozó részletes szabályok megállapításáról (HL L 228., 2009.9.1., 3. o.).”"

         11. cikk
   Ez a rendelet az Európai Unió Hivatalos Lapjában való kihirdetését követő harmadik napon lép hatályba.
   Ez a rendelet 2015. november 16-tól alkalmazandó.
   E rendelet 3. cikke azonban 2016. október 1-jétől alkalmazandó.

      Ez a rendelet a Szerződéseknek megfelelően teljes egészében kötelező és közvetlenül alkalmazandó a tagállamokban.
      Kelt Brüsszelben, 2015. november 9-én.

            a Bizottság részéről

            az elnök

         Jean-Claude JUNCKER

      (1)  HL L 347., 2013.12.20., 671. o.

      (2)  A Bizottság 2009. augusztus 31-i 792/2009/EK rendelete a közös piacszervezésnek, a közvetlen kifizetések rendszerének, a mezőgazdasági termékek promóciójának, valamint a legkülső régiókra és a kisebb égei-tengeri szigetekre alkalmazandó rendszereknek a végrehajtásával összefüggésben a Bizottsághoz eljuttatandó információk és dokumentumok tagállamok általi továbbítására vonatkozó részletes szabályok megállapításáról (HL L 228., 2009.9.1., 3. o.).

      (3)  A Bizottság 2003. március 27-i 546/2003/EK rendelete a 2771/75/EGK, a 2777/75/EGK és a 2783/75/EGK tanácsi rendeletnek a tojás- és baromfihús-ágazatban történő alkalmazásával kapcsolatos egyes értesítésekről (HL L 81., 2003.3.28., 12. o.).

      (4)  A Bizottság 2003. július 28-i 1342/2003/EK rendelete a gabonafélék és a rizs behozatali és kiviteli engedélyei rendszerének alkalmazására vonatkozó különös részletes szabályok megállapításáról (HL L 189., 2003.7.29., 12. o.).

      (5)  A Bizottság 2006. június 29-i 952/2006/EK rendelete a cukor belső piaca és a kvótarendszer irányítása tekintetében a 318/2006/EK tanácsi rendelet alkalmazásának részletes szabályairól (HL L 178., 2006.7.1., 39. o.).

      (6)  A Bizottság 2008. augusztus 20-i 826/2008/EK rendelete egyes mezőgazdasági termékek magántárolásához nyújtható közösségi támogatás odaítélésére vonatkozó közös szabályok megállapításáról (HL L 223., 2008.8.21., 3. o.).

      (7)  A Bizottság 2008. december 18-i 1295/2008/EK rendelete a komló harmadik országokból történő behozataláról (HL L 340., 2008.12.19., 45. o.).

      (8)  A Bizottság 2008. december 18-i 1296/2008/EK rendelete a Spanyolországba történő kukorica- és cirokbehozatal és a Portugáliába történő kukoricabehozatal vámkontingenseinek alkalmazására vonatkozó részletes szabályok megállapításáról (HL L 340., 2008.12.19., 57. o.).

      (9)  A Bizottság 2009. december 11-i 1272/2009/EU rendelete az 1234/2007/EK tanácsi rendeletnek a mezőgazdasági termékek állami intervenció keretében történő felvásárlása és értékesítése tekintetében történő végrehajtására vonatkozó részletes szabályok megállapításáról (HL L 349., 2009.12.29., 1. o.).

      (10)  A Bizottság 2010. augusztus 16-i 738/2010/EU rendelete a komlóágazatban működő német termelői szervezeteknek nyújtott kifizetésekkel kapcsolatos részletes szabályok megállapításáról (HL L 216., 2010.8.17., 11. o.).

      (11)  A Bizottság 2011. június 7-i 543/2011/EU végrehajtási rendelete az 1234/2007/EK tanácsi rendeletnek a gyümölcs- és zöldség-, valamint a feldolgozottgyümölcs- és feldolgozottzöldség-ágazatra alkalmazandó részletes szabályainak a megállapításáról (HL L 157., 2011.6.15., 1. o.).

      (12)  A Bizottság 2012. június 15-i 511/2012/EU végrehajtási rendelete az 1234/2007/EK tanácsi rendelet értelmében a tej- és tejtermékágazatban a termelői és a szakmaközi szervezetekkel, valamint a szerződések megkötésére irányuló tárgyalásokkal és a szerződéses viszonyokkal kapcsolatban teljesítendő értesítésekről (HL L 156., 2012.6.16., 39. o.).


title: A Bizottság (EU) 2017/1390 végrehajtási rendelete (2017. július 26.) az ISIL-lel (Dáissal) és az al-Kaida szervezetekkel összeköttetésben álló egyes személyekkel és szervezetekkel szemben meghatározott egyes korlátozó intézkedések bevezetéséről szóló 881/2002/EK tanácsi rendelet 272. alkalommal történő módosításáról

text:
               27.7.2017

               HU

               Az Európai Unió Hivatalos Lapja

               L 195/11

         A BIZOTTSÁG (EU) 2017/1390 VÉGREHAJTÁSI RENDELETE
   (2017. július 26.)
   az ISIL-lel (Dáissal) és az al-Kaida szervezetekkel összeköttetésben álló egyes személyekkel és szervezetekkel szemben meghatározott egyes korlátozó intézkedések bevezetéséről szóló 881/2002/EK tanácsi rendelet 272. alkalommal történő módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az ISIL-lel (Dáissal) és az al-Kaida szervezetekkel összeköttetésben álló egyes személyekkel és szervezetekkel szemben meghatározott egyes korlátozó intézkedések bevezetéséről szóló, 2002. május 27-i 881/2002/EK tanácsi rendeletre (1) és különösen annak 7. cikke (1) bekezdésének a) pontjára és 7a. cikkének (1) és (5) bekezdésére,
   mivel:

               (1)

               A 881/2002/EK rendelet I. melléklete felsorolja azon személyeket, csoportokat és szervezeteket, amelyekre a rendeletnek megfelelően a pénzeszközök és gazdasági erőforrások befagyasztása vonatkozik.

               (2)

               2017. július 20-án az Egyesült Nemzetek Biztonsági Tanácsának szankcióbizottsága úgy határozott, hogy hat személyt és négy szervezetet felvesz az azon személyekre, csoportokra és szervezetekre vonatkozó jegyzékbe, amelyekre vonatkozóan a pénzeszközök és gazdasági erőforrások befagyasztását alkalmazni kell, valamint egy bejegyzést törölt a jegyzékből. A 881/2002/EK rendelet I. mellékletét ezért ennek megfelelően módosítani kell.

               (3)

               Az e rendeletben előírt intézkedések hatékonyságának biztosítása érdekében e rendeletnek haladéktalanul hatályba kell lépnie,

         ELFOGADTA EZT A RENDELETET:
   1. cikk
   A 881/2002/EK rendelet I. melléklete e rendelet mellékletének megfelelően módosul.
   2. cikk
   Ez a rendelet az Európai Unió Hivatalos Lapjában való kihirdetésének napján lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2017. július 26-án.

            a Bizottság részéről,

            az elnök nevében,

            a Külpolitikai Eszközökért Felelős Szolgálat vezetője

      (1)  HL L 139., 2002.5.29., 9. o.

      MELLÉKLET
      A 881/2002/EK rendelet I. melléklete a következőképpen módosul:

                  1.

                  A „Természetes személyek” rész a következő bejegyzésekkel egészül ki:

                              a)

                                 „Alexanda Amon Kotey (más néven a) Alexe Kotey; b) Alexanda Kote). Születési ideje: 1983.12.13. Születési helye: London, Egyesült Királyság. Állampolgársága: brit. Útlevélszáma: Nagy-Britannia és Észak-Írország Egyesült Királysága 094477324, 2005.3.5-én kibocsátott. Egyéb információ: személyleírása: szeme színe: sötétbarna; hajszíne: fekete; bőrszíne: sötét. Megkülönböztető jegyei: szakáll. Etnikai származás: ghánai-ciprusi. A 7d. cikk (2) bekezdésének i) pontjában meghatározott megjelölés időpontja: 2017.7.20.”

                              b)

                                 „Elshafee El Sheikh (más néven a) El Shafee Elsheikh; b) Alshafee El-Sheikh). Születési ideje: 1988.7.16. Születési helye: London, Egyesült Királyság. Állampolgársága: brit. Útlevélszáma: Nagy-Britannia és Észak-Írország Egyesült Királysága 801121547, 2009.6.16-án kibocsátott (az Egyesült Királyság Útlevélhivatala által 2019.6.16-i lejárattal kibocsátott, 2014. decemberben visszavont). Egyéb információ: személyleírása: szeme színe: sötétbarna; hajszíne: fekete; bőrszíne: sötét. Megkülönböztető jegyei: szakáll. Anyja neve: Maha Elgizouli. A 7d. cikk (2) bekezdésének i) pontjában meghatározott megjelölés időpontja: 2017.7.20.”

                              c)

                                 „Muhammad Bahrum Naim Anggih Tamtomo (más néven a) Bahrun Naim; b) Anggih Tamtomo; c) Abu Rayyan; d) Abu Rayan; e) Abu Aisyah). Születési ideje: 1983.9.6. Születési helye: a) Surakarta, Indonézia; b) Pekalongan, Indonézia. Állampolgársága: indonéz. Címe: a) Aleppó, Szíriai Arab Köztársaság; b) Rakka, Szíriai Arab Köztársaság. A 7d. cikk (2) bekezdésének i) pontjában meghatározott megjelölés időpontja: 2017.7.20.”

                              d)

                                 „Malik Ruslanovich Barkhanoev (más néven a) Saifuddin; b) Saifuddin al-Ingushi; c) Saifuddin Ingushi). Születési ideje: 1992.3.14. Születési helye: Ordzsonyikidzevszkaja falu, Szunzsenszkij járás, Ingusföld, Oroszországi Föderáció. Állampolgársága: orosz. Címe: Moszul, Irak. A 7d. cikk (2) bekezdésének i) pontjában meghatározott megjelölés időpontja: 2017.7.20.”

                              e)

                                 „Murad Iraklievich Margoshvili (más néven a) Zurab Iraklievich Margoshvili; b) Murad Akhmedovich Madayev; c) Lova Madayev; d) Abu-Muslim Al-Shishani; e) Muslim; f) Lava; g) John; h) George; i) Arthur; j) Sedoy). Születési ideje: 1970.1.15. Születési helye: Groznij, Csecsen Köztársaság, Oroszországi Föderáció. Állampolgársága: a) orosz; b) grúz. A 7d. cikk (2) bekezdésének i) pontjában meghatározott megjelölés időpontja: 2017.7.20.”

                              f)

                                 „OMAN ROCHMAN Ustadz (más néven a) Oman Rahman; b) Abu Sulaiman Aman Abdurrahman Al-Arkhabiliy; c) Aman Abdul Rahman; d) Aman Abdurahman; e) Aman Abdurrachman; f) Oman Abdulrohman; g) Oman Abdurrahman; h) Aman Abdurrahman). Születési ideje: 1972.1.5. Születési helye: Sumedang, Indonézia. Állampolgársága: indonéz. Címe: Pasir Putih börtön, Nusa Kambangan sziget, Indonézia. A 7d. cikk (2) bekezdésének i) pontjában meghatározott megjelölés időpontja: 2017.7.20.”

                  2.

                  A „Jogi személyek, csoportok és szervezetek” rész a következő bejegyzésekkel egészül ki:

                              a)

                                 „HANIFA MONEY EXCHANGE OFFICE (ALBU KAMALBAN [SZÍRIAI ARAB KÖZTÁRSASÁG] LÉVŐ FIÓK) (más néven a) Hanifah Currency Exchange; b) Hanifeh Exchange; c) Hanifa Exchange; d) Hunaifa Office; e) Hanifah Exchange Company; f) Hanifa Money Exchange Office). Címe: Albu Kamal (Al-Bukamal), Szíriai Arab Köztársaság. Egyéb információ: Pénzváltással foglalkozó vállalkozás Albu Kamalban (Al-Bukamal), Szíriai Arab Köztársaság. A 7d. cikk (2) bekezdésének i) pontjában meghatározott megjelölés időpontja: 2017.7.20.”

                              b)

                                 „SELSELAT AL-THAHAB (más néven a) Silsilet al Thahab; b) Selselat al Thahab For Money Exchange; c) Silsilat Money Exchange Company; d) Silsilah Money Exchange Company; e) Al Silsilah al Dhahaba; f) Silsalat al Dhab). Címe: a) Al-Kadhumi Complex, Al-Harthia, Bagdad, Irak; b) Al-Abbas utca, Kerbela, Irak. A 7d. cikk (2) bekezdésének i) pontjában meghatározott megjelölés időpontja: 2017.7.20.”

                              c)

                                 „Jaysh Khalid Ibn al Waleed (más néven a) Khalid ibn al-Walid Army; b) Liwa Shuhada al-Yarmouk; c) Harakat al-Muthanna al-Islamia). A 7d. cikk (2) bekezdésének i) pontjában meghatározott megjelölés időpontja: 2017.7.20.”

                              d)

                                 „Jund Al Aqsa (más néven a) The Soldiers of Aqsa; b) Soldiers of Aqsa; c) Sarayat Al Quds.) Címe: a) Idlib kormányzóság, Szíriai Arab Köztársaság; b) Hama kormányzóság, Szíriai Arab Köztársaság. A 7d. cikk (2) bekezdésének i) pontjában meghatározott megjelölés időpontja: 2017.7.20.”

                  3.

                  A „Természetes személyek” részben a következő bejegyzést törölni kell:
                  „Othman Deramchi (más néven: Abou Youssef). Címe: Algéria. Születési ideje: 1954.6.7. Születési helye: Tighennif, Algéria. Állampolgársága: algériai. Egyéb információ: a) olaszországi adószáma: DRMTMN54H07Z301T. b) Olaszországból 2008.8.22-én kitoloncolták Algériába. c) Djamel Lounici apósa. A 2a. cikk (4) bekezdésének b) pontjában meghatározott megjelölés időpontja: 2004.3.17.”


title: A Tanács 477/2014/EU végrehajtási rendelete ( 2014. május 12. ) az Ukrajna területi integritását, szuverenitását és függetlenségét aláásó vagy fenyegető intézkedések miatti korlátozó intézkedésekről szóló 269/2014/EU rendelet végrehajtásáról

text:
               12.5.2014

               HU

               Az Európai Unió Hivatalos Lapja

               L 137/3

         A TANÁCS 477/2014/EU VÉGREHAJTÁSI RENDELETE
   (2014. május 12.)
   az Ukrajna területi integritását, szuverenitását és függetlenségét aláásó vagy fenyegető intézkedések miatti korlátozó intézkedésekről szóló 269/2014/EU rendelet végrehajtásáról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre,
   tekintettel az Ukrajna területi integritását, szuverenitását és függetlenségét aláásó vagy fenyegető intézkedések miatti korlátozó intézkedésekről szóló, 2014. március 17-i 269/2014/EU tanácsi rendeletre (1) és különösen annak 14. cikke (1) bekezdésére,
   mivel:

               (1)

               A Tanács 2014. március 17-én elfogadta a269/2014/EU rendeletet.

               (2)

               A helyzet súlyosságára tekintettel a Tanács úgy véli, hogy további személyeket és szervezeteket kell felvenni a korlátozó intézkedések hatálya alá tartozó természetes és jogi személyeknek, szervezeteknek és szerveknek a 269/2014/EU rendelet I. mellékletében foglalt jegyzékébe.

               (3)

               A 269/2014/EU rendelet I. mellékletét ezért ennek megfelelően módosítani kell,

         ELFOGADTA EZT A RENDELETET:
   1. cikk
   Az e rendelet mellékletében felsorolt személyeket fel kell venni a 269/2014/EU rendelet I. mellékletében foglalt jegyzékbe.
   2. cikk
   Ez a rendelet az Európai Unió Hivatalos Lapjában való kihirdetésének napján lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2014. május 12-én.

            a Tanács részéről

            az elnök

         C. ASHTON

      (1)  HL L 79., 2014.3.17.,6.o.

      MELLÉKLET

         Az 1. cikkben említett személyek és szervezetek jegyzéke

                  Név

                  Azonosító adatok

                  Indokolás

                  A jegyzékbe vétel dátuma

                  1.

                  Vyacheslav Viktorovich VOLODIN

                  Születési idő és hely: 1964. február 4., Alekseevka, Saratov region.

                  Oroszország elnöki hivatalának első személyzeti vezetőhelyettese. Ő felügyeli a Krímnek mint annektált ukrán régiónak az Oroszországi Föderációba való politikai integrációját.

                  2014.5.12.

                  2.

                  Vladimir SHAMANOV

                  Születési idő és hely: 1954. február 15., Barnaul.

                  Az orosz légierő parancsnoka, vezérezredes. Magas beosztásánál fogva felelős az orosz légierőnek a Krímbe történő telepítéséért.

                  2014.5.12.

                  3.

                  Vladimir Nikolaevich PLIGIN

                  Születési idő és hely: 1960. május 19., Ignatovo, Vologodsk Oblast, USSR.

                  A Duma Alkotmányjogi Bizottságának elnöke. Felelős a Krím és Szevasztopol Oroszországi Föderáció általi annektálását célzó jogszabályok kidolgozásáért.

                  2014.5.12.

                  4.

                  Petr Grigorievich JAROSH

                  A Szövetségi Migrációs Hivatal krími irodájának megbízott vezetője. Felelős azért, hogy a krími lakosok számára rendszeresen és gyorsított eljárásban orosz útlevelet állítottak ki.

                  2014.5.12.

                  5.

                  Oleg Grigorievich KOZYURA

                  Születési idő és hely: 1962. december 19., Zaporozhye

                  A Szövetségi Migrációs Hivatal szevasztopoli irodájának megbízott vezetője. Felelős azért, hogy a krími lakosok számára rendszeresen és gyorsított eljárásban orosz útlevelet állítottak ki.

                  2014.5.12.

                  6.

                  Viacheslav PONOMARIOV

                  Szlavjanszk önjelölt polgármestere. Arra kérte Vlagyimir Putyint, hogy küldjön orosz csapatokat a város védelmére, később pedig fegyverekért folyamodott hozzá. Emberei emberrablásokban vesznek részt (foglyul ejtették Irma Krat ukrán újságírót és Simon Osztrovszkijt, a Vice News újságíróját, akiket később szabadon engedtek, emellett az EBESZ bécsi dokumentuma alapján tevékenykedő katonai megfigyelőket tartottak fogva).

                  2014.5.12.

                  7.

                  Igor Mykolaiovych BEZLER

                  Születési év: 1965

                  Az önszerveződő horlivkai milícia egyik vezetője. Ő vette át az irányítást az ukrán nemzetbiztonsági szolgálat Donyeck régióban működő irodájának épülete felett, majd Horlivka városában elfoglalta a Belügyminisztérium kerületi irodáját. Kapcsolatban áll Ihor Sztrielkovval, és az SBU szerint ez utóbbi parancsnoksága alatt részt vett Vologyimir Ribak, horlivkai önkormányzati képviselő meggyilkolásában.

                  2014.5.12.

                  8.

                  Igor KAKIDZYANOV

                  Az önkényesen kikáltott „Donyecki Népköztársaság” fegyveres erőinek egyik vezetője. Denisz Pusilinnek, a „Donyecki Népköztársaság” egyik vezetőjének szavaival élve a fegyveres erők célja, hogy megvédjék a „Donyecki Népköztársaság” lakóit, valamint a Népköztársaság területi integritását.

                  2014.5.12.

                  9.

                  Oleg TSARIOV

                  A Rada tagja. Nyilvánosan a délkelet-ukrajnai régiókat magában foglaló Novorosszijai Szövetségi Köztársaság megalapítására buzdított.

                  2014.5.12.

                  10.

                  Roman LYAGIN

                  A „Donyecki Népköztársaság” központi választási bizottságának elnöke. Aktívan közreműködött a „Donyecki Népköztársaság” önrendelkezéséről szóló május 11-i népszavazás megszervezésében.

                  2014.5.12.

                  11.

                  Aleksandr MALYKHIN

                  A „Luganszki Népköztársaság” központi választási bizottságának elnöke. Aktívan közreműködött a „Luganszki Népköztársaság” önrendelkezéséről szóló május 11-i népszavazás megszervezésében.

                  2014.5.12.

                  12.

                  Natalia Vladimirovna POKLONSKAYA

                  Születési idő és hely: 1980. március 18., Eupatoria.

                  A Krím ügyésze. Tevékenyen részt vesz a Krím Oroszország általi annektálásában.

                  2014.5.12.

                  13.

                  Igor Sergeievich SHEVCHENKO

                  Szevasztopol megbízott ügyésze. Tevékenyen részt vesz Szevasztopol Oroszország általi annektálásában.

                  2014.5.12.

      Szervezetek:

                  Név

                  Azonosító adatok

                  Indokolás

                  A jegyzékbe vétel dátuma

                  1.

                  PJSC CHERNOMORNEFTEGAZ

                  A „krími parlament”2014. március 17-én határozatot fogadott el a Chernomorneftegaz vállalat birtokában lévő eszközöknek a „Krími Köztársaság” nevében történő lefoglalásáról. A krími „hatóságok” tehát gyakorlatilag kisajátították a vállalatot.

                  2014.5.12.

                  2.

                  FEODOSIA

                  A „krími parlament”2014. március 17-én határozatot fogadott el a Feodosia vállalat birtokában lévő eszközöknek a „Krími Köztársaság” nevében történő lefoglalásáról. A krími „hatóságok” tehát gyakorlatilag kisajátították a vállalatot.

                  2014.5.12.


title: A Bizottság (EU) 2015/274 végrehajtási rendelete ( 2015. február 19. ) az al-Kaida hálózattal összeköttetésben álló egyes személyekkel és szervezetekkel szemben meghatározott egyes korlátozó intézkedések bevezetéséről szóló 881/2002/EK tanácsi rendelet 226. alkalommal történő módosításáról

text:
               20.2.2015

               HU

               Az Európai Unió Hivatalos Lapja

               L 47/13

         A BIZOTTSÁG (EU) 2015/274 VÉGREHAJTÁSI RENDELETE
   (2015. február 19.)
   az al-Kaida hálózattal összeköttetésben álló egyes személyekkel és szervezetekkel szemben meghatározott egyes korlátozó intézkedések bevezetéséről szóló 881/2002/EK tanácsi rendelet 226. alkalommal történő módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az al-Kaida hálózattal összeköttetésben álló egyes személyekkel és szervezetekkel szemben meghatározott egyes korlátozó intézkedések bevezetéséről szóló, 2002. május 27-i 881/2002/EK tanácsi rendeletre (1) és különösen annak 7. cikke (1) bekezdésének a) pontjára és 7a. cikkének (1) bekezdésére,
   mivel:

               (1)

               A 881/2002/EK rendelet I. melléklete felsorolja azon személyeket, csoportokat és szervezeteket, amelyekre a rendeletnek megfelelően a pénzeszközök és gazdasági erőforrások befagyasztása vonatkozik.

               (2)

               2015. február 10-én az Egyesült Nemzetek Biztonsági Tanácsának (ENSZ BT) szankcióbizottsága jóváhagyta egy személy felvételét az al-Kaida szankcióbizottság által összeállított, azon személyeket, csoportokat és szervezeteket tartalmazó jegyzékbe, amelyekre vonatkozóan a pénzeszközök és gazdasági erőforrások befagyasztását alkalmazni kell.

               (3)

               A 881/2002/EK rendelet I. mellékletét ennek megfelelően módosítani kell.

               (4)

               Az e rendeletben előírt intézkedések hatékonyságának biztosítása érdekében e rendeletnek haladéktalanul hatályba kell lépnie,

         ELFOGADTA EZT A RENDELETET:
   1. cikk
   A 881/2002/EK rendelet I. melléklete e rendelet mellékletének megfelelően módosul.
   2. cikk
   Ez a rendelet az Európai Unió Hivatalos Lapjában való kihirdetésének napján lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2015. február 19-én.

            a Bizottság részéről,

            az elnök nevében,

            a Külpolitikai Eszközökért Felelős Szolgálat vezetője

      (1)  HL L 139., 2002.5.29., 9. o.

      MELLÉKLET
      A 881/2002/EK rendelet I. mellékletében a „Természetes személyek” rész a következő bejegyzéssel egészül ki:

         „Denis Mamadou Gerhard Cuspert (más néven Abu Talha al-Almani). Születési ideje: 1975.10.18. Születési helye: Berlin, Németország. Állampolgársága: német. Nemzeti személyazonosító száma: 2550439611 (Berlin Friedrichshain-Kreuzberg kerületében 2010.4.22-én kiállított és 2020.4.21-én érvényét vesztő német nemzeti személyazonosító szám). Címe: Karl-Marx-Str. 210, 12055 Berlin, Németország. Egyéb információk: a) személyleírása: szeme színe: barna; haja színe: fekete; testmagassága: 178 cm. Tetoválásai: BROKEN DREAMS felirat (a hátán) és afrikai táj (a jobb felkarján); b) apja neve: Richard Luc-Giffard; c) anyja neve: Sigrid Cuspert; d) Szíria/Törökország térségében tartózkodik (2015. január). A 2a. cikk (4) bekezdésének b) pontjában meghatározott megjelölés időpontja: 2015.2.10.”


title: A tanács (EU) 2017/1374 végrehajtási rendelete (2017. július 25.) az Ukrajna területi integritását, szuverenitását és függetlenségét aláásó vagy fenyegető intézkedések miatti korlátozó intézkedésekről szóló 269/2014/EU rendelet végrehajtásáról

text:
               26.7.2017

               HU

               Az Európai Unió Hivatalos Lapja

               L 194/1

         A TANÁCS (EU) 2017/1374 VÉGREHAJTÁSI RENDELETE
   (2017. július 25.)
   az Ukrajna területi integritását, szuverenitását és függetlenségét aláásó vagy fenyegető intézkedések miatti korlátozó intézkedésekről szóló 269/2014/EU rendelet végrehajtásáról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre,
   tekintettel az Ukrajna területi integritását, szuverenitását és függetlenségét aláásó vagy fenyegető intézkedések miatti korlátozó intézkedésekről szóló, 2014. március 17-i 269/2014/EU tanácsi rendeletre (1) és különösen annak 14. cikke (1) és (3) bekezdésére,
   tekintettel az Unió külügyi és biztonságpolitikai főképviselőjének javaslatára,
   mivel:

               (1)

               A Tanács 2014. március 17-én elfogadta a 269/2014/EU rendeletet.

               (2)

               A Tanács felülvizsgált egy, a 269/2014/EU rendelet I. mellékletében foglalt jegyzékben szereplő bejegyzést. Az érintett személyről szóló ezen bejegyzést módosítani kell.

               (3)

               A 269/2014/EU rendelet I. mellékletét ezért ennek megfelelően módosítani kell,

         ELFOGADTA EZT A RENDELETET:
   1. cikk
   A 269/2014/EU rendelet I. melléklete az e rendelet mellékletében foglaltak szerint módosul.
   2. cikk
   Ez a rendelet az Európai Unió Hivatalos Lapjában való kihirdetésének napját követő napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2017. július 25-én.

            a Tanács részéről

            az elnök

         M. MAASIKAS

      (1)  HL L 78., 2014.3.17., 6. o.

      MELLÉKLET
      A 269/2014/EU rendelet I. mellékletében a „Személyek” című rész 92. bejegyzésének helyébe a következő szöveg lép:

                     Név

                     Azonosító adatok

                     Indokolás

                     A jegyzékbe vétel dátuma

                     „92.

                     Arkady Romanovich ROTENBERG,
                     Arkadii Romanovich ROTENBERG
                     (Аркадий Романович РОТЕНБЕРГ)

                     Születési idő: 1951.12.15.
                     Születési hely: Leningrád (Szentpétervár)

                     Arkady Rotenberg prominens orosz üzletember, aki közeli személyes kapcsolatban áll Putyin elnökkel. 2014 márciusa óta több mint 7 milliárd dollár értékű állami szerződést ítéltek oda Rotenbergnek, illetve vállalatainak. 2015-ben a szerződések értékét tekintve Rotenberg az első helyen állt a kormányzati szerződések éves jegyzékében, miután 555 milliárd rubel értékben nyert el szerződéseket az orosz kormánytól. Ezek közül sokat hivatalos versenytárgyalás nélkül ítéltek oda. 2015. január 30-án Dmitrij Medvegyev miniszterelnök aláírta azt a kormányrendeletet, amelyben Rotenberg Sztrojgazmontazs nevű vállalatának ítélték az Oroszországot a jogellenesen annektált Krími Autonóm Köztársasággal összekötő Kercsi-szorosi híd megépítésére vonatkozó állami szerződést. E szerződések nyomán Rotenberg a Krím annektálásáért, illetve Ukrajna keleti részének destabilizálásáért felelős orosz döntéshozók által nyújtott előnyökhöz jutott.
                     Rotenberg a Sztrojgazmontazs vállalat tulajdonosa. Ez a vállalat nyerte el az Oroszországot a jogellenesen annektált Krími Autonóm Köztársasággal összekötő Kercsi-szorosi híd megépítésére vonatkozó állami szerződést, megszilárdítva ezzel a Krím integrálását az Oroszországi Föderációba, ami pedig fokozottan aláássa Ukrajna területi integritását. Hasonlóképpen, 2017 januárjában a Sztrojgazmontazs 17 milliárd rubel értékű állami szerződéshez jutott a Kercsi-szorosi hídon futó vasútvonal megépítésére vonatkozóan, ami szintén fokozottan aláássa Ukrajna területi integritását.
                     Azon Proszvescsenyije kiadó igazgatótanácsának elnöke, amely elsődleges végrehajtója volt az »Oroszország gyermekeihez: Lakcímed – Krím« elnevezésű projektnek, amely egy annak érdekében indított PR-kampány, hogy a krími gyermekeket meggyőzzék, hogy immár Oroszországban élő orosz állampolgárrá lettek, és amely így támogatta a Krím integrálására irányuló orosz kormánypolitikát.

                     2014.7.30.”


title: A Bizottság (EU) 2017/1476 végrehajtási rendelete (2017. augusztus 11.) egyes áruk Kombinált Nómenklatúra szerinti besorolásáról

text:
                  17.8.2017

                  HU

                  Az Európai Unió Hivatalos Lapja

                  L 211/3

            A BIZOTTSÁG (EU) 2017/1476 VÉGREHAJTÁSI RENDELETE
      (2017. augusztus 11.)
      egyes áruk Kombinált Nómenklatúra szerinti besorolásáról
      AZ EURÓPAI BIZOTTSÁG,
      tekintettel az Európai Unió működéséről szóló szerződésre,
      tekintettel az Uniós Vámkódex létrehozásáról szóló, 2013. október 9-i 952/2013/EU európai parlamenti és tanácsi rendeletre (1) és különösen annak 57. cikke (4) bekezdésére és 58. cikke (2) bekezdésére,
      mivel:

                  (1)

                  A 2658/87/EGK tanácsi rendelet (2) mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.

                  (2)

                  A 2658/87/EGK rendelet meghatározza a Kombinált Nómenklatúra értelmezésére vonatkozó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul, vagy azt bármilyen további albontással egészíti ki, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.

                  (3)

                  Az említett általános szabályok értelmében a mellékletben szereplő táblázat 1. oszlopában leírt árukat a táblázat 3. oszlopában feltüntetett indokok alapján a 2. oszlopban megjelölt KN-kód alá kell besorolni.

                  (4)

                  Indokolt úgy rendelkezni, hogy az e rendelet hatálya alá tartozó áruk tekintetében kibocsátott, de az e rendelet rendelkezéseivel összhangban nem álló kötelező érvényű tarifális felvilágosítást a jogosult – a 952/2013/EU rendelet 34. cikke (9) bekezdésével összhangban – meghatározott ideig továbbra is felhasználhatja. Ezt az időszakot három hónapban kell meghatározni.

                  (5)

                  Az e rendeletben előírt intézkedések összhangban vannak a Vámkódexbizottság véleményével,

            ELFOGADTA EZT A RENDELETET:
      1. cikk
      A melléklet táblázatának 1. oszlopában leírt árukat a Kombinált Nómenklatúrában a táblázat 2. oszlopában megjelölt KN-kód alá kell besorolni.
      2. cikk
      Az e rendelet rendelkezéseivel összhangban nem álló kötelező érvényű tarifális felvilágosítás – a 952/2013/EU rendelet 34. cikke (9) bekezdésével összhangban – e rendelet hatálybalépésének időpontjától kezdve három hónapig továbbra is felhasználható.
      3. cikk
      Ez a rendelet az Európai Unió Hivatalos Lapjában való kihirdetését követő huszadik napon lép hatályba.

         Ez a rendelet teljes egészében kötelező és közvetlenül alkalmazandó valamennyi tagállamban.
         Kelt Brüsszelben, 2017. augusztus 11-én.

               a Bizottság részéről,

               az elnök nevében,

            Stephen QUEST

               főigazgató

               Adóügyi és Vámuniós Főigazgatóság

         (1)  HL L 269., 2013.10.10., 1. o.

         (2)  A Tanács 2658/87/EGK rendelete (1987. július 23.) a vám- és a statisztikai nómenklatúráról, valamint a Közös Vámtarifáról (HL L 256., 1987.9.7., 1. o.).

         MELLÉKLET

                     Árumegnevezés

                     Besorolás (KN-kód)

                     Indokolás

                     (1)

                     (2)

                     (3)

                     Egy különböző anyagokból készült termék (ún. „fogászati LED-lámpa”) üvegből, műanyagból, többféle fémből, és több fénykibocsátó diódát (LED) foglal magában. A terméket csuklós karra erősítve állítják vám elé. A csuklós kart vagy fogászati székre, vagy pl. fogászati rendelő falára vagy mennyezetére lehet rögzíteni.
                     A fogászati kezelés során a szájüreg megvilágítására szánják. A kibocsátott fény erőssége, színe és eloszlása kifejezetten a fogászok általi felhasználást szolgálja.
                     Lásd a képet (*1).

                     9405 40 99

                     A besorolást a Kombinált Nómenklatúra értelmezésére vonatkozó 1., 3. c) és 6. általános szabály, valamint a 9405 , a 9405 40  és a 9405 40 99  KN-kód szövege határozza meg.
                     A 9018  vámtarifaszám alatti, orvosi műszerként és készülékként való besorolás kizárt, mivel ez a vámtarifaszám kizárja a teljes fogászati felszerelés külön vám elé állított egyes elemeit (pl. a nem árnyékoló lámpákat); azokat az elemeket saját megfelelő vámtarifaszámuk alá kell besorolni (lásd még a HR Magyarázat 9018  vámtarifaszámhoz tartozó magyarázata II. részének ii. pontját, valamint a II. részben meghatározott kivételeket).
                     A termék a 9405  vámtarifaszám alá sorolt elektromos lámpák/világítófelszerelések jellemzőivel és kialakításával rendelkezik, amelyek közé tartoznak a speciális elektromos lámpák és világítófelszerelések, amelyek bármilyen anyagból állhatnak, és bármilyen fényforrást használhatnak (lásd még a HR Magyarázat 9405  vámtarifaszámhoz tartozó magyarázata I. részét).
                     A terméket – amely különböző anyagokból áll, de ezek egyike sem adja a termék lényeges jellemzőjét – ezért a 9405 40 99  vámtarifaszám alá kell besorolni, mint a műanyagtól eltérő anyagokból készült más elektromos lámpa és világítófelszerelés.

            (*1)  A kép csupán tájékoztató jellegű.


title: A Bizottság 554/2012/EU végrehajtási rendelete ( 2012. június 19. ) egyes áruk Kombinált Nómenklatúra szerinti besorolásáról

text:
               27.6.2012

               HU

               Az Európai Unió Hivatalos Lapja

               L 166/20

         A BIZOTTSÁG 554/2012/EU VÉGREHAJTÁSI RENDELETE
   (2012. június 19.)
   egyes áruk Kombinált Nómenklatúra szerinti besorolásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:

               (1)

               A 2658/87/EGK rendelet mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.

               (2)

               A 2658/87/EGK rendelet meghatározza a Kombinált Nómenklatúra értelmezésére irányadó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul vagy azt bármilyen további albontással kiegészíti, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.

               (3)

               Az említett általános szabályok értelmében a mellékletben szereplő táblázat 1. oszlopában leírt árukat a 3. oszlopban feltüntetett indokok alapján a táblázat 2. oszlopában megjelölt KN-kód alá kell besorolni.

               (4)

               Indokolt úgy rendelkezni, hogy a tagállamok vámhatóságai által kibocsátott, e rendelet rendelkezéseitől eltérő tartalmú, az áruk Kombinált Nómenklatúra szerinti besorolására vonatkozó kötelező érvényű tarifális felvilágosítást a jogosult – a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet (2) 12. cikke (6) bekezdésének alkalmazásában – három hónapig továbbra is felhasználhatja.

               (5)

               Az e rendeletben előírt intézkedések összhangban vannak a Vámkódex-bizottság véleményével,

         ELFOGADTA EZT A RENDELETET:
   1. cikk
   A Kombinált Nómenklatúrában a melléklet táblázatának 1. oszlopában leírt árukat a táblázat 2. oszlopában megjelölt KN-kód alá kell besorolni.
   2. cikk
   A tagállamok vámhatóságai által kibocsátott, e rendelet rendelkezéseitől eltérő tartalmú kötelező érvényű tarifális felvilágosítás – a 2913/92/EGK rendelet 12. cikke (6) bekezdésének alkalmazásában – három hónapig továbbra is felhasználható.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2012. június 19-én.

            a Bizottság részéről, az elnök nevében,
         Algirdas ŠEMETA

            a Bizottság tagja

      (1)  HL L 256., 1987.9.7., 1. o.

      (2)  HL L 302., 1992.10.19., 1. o.

      MELLÉKLET

                  Árumegnevezés

                  Besorolás
                  (KN-kód)

                  Indokolás

                  (1)

                  (2)

                  (3)

                  Díszítő ág, amely művirágokból (mikulásvirág), levél- és gyümölcsutánzatból (tűlevelű ágak és bogyók) áll. Brokátszövetből, műanyagból és fémdrótból készül.
                  A termék gyertyadekorációként szolgál. Gyertya és gyertyatartó nélkül kerül bemutatásra.

                      (1) Lásd a képen.

                  6702 90 00

                  A besorolást a Kombinált Nómenklatúra értelmezésére szolgáló 1. és 6. általános szabály, valamint a 6702 és a 6702 90 00 KN-kód szövege határozza meg.
                  Az ág nem tekintendő a 9505 vtsz. szerinti ünnepi tárgynak, mivel nem kizárólag ünnepi tárgyként tervezik, gyártják és nem annak ismerik el. Nem tartalmaz semmilyen nyomatot, díszítést, jelet vagy feliratot, és ennek megfelelően használata nem köthető konkrét ünnephez (lásd a 9505 vtsz. KN-Magyarázatát is).
                  Ebből adódóan ünnepi tárgyként a 9505 vtsz. alá történő besorolása kizárt.
                  Következésképpen, mint más anyagból előállított művirág, levél- és gyümölcsutánzatból készült áruként a 6702 90 00 KN-kód alá kell besorolni.

         (1)  A kép csupán tájékoztató jellegű.


title: A Bizottság 1204/2011/EU végrehajtási rendelete ( 2011. november 18. ) egyes áruk Kombinált Nómenklatúra szerinti besorolásáról

text:
               23.11.2011

               HU

               Az Európai Unió Hivatalos Lapja

               L 305/14

         A BIZOTTSÁG 1204/2011/EU VÉGREHAJTÁSI RENDELETE
   (2011. november 18.)
   egyes áruk Kombinált Nómenklatúra szerinti besorolásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:

               (1)

               A 2658/87/EGK rendelet mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.

               (2)

               A 2658/87/EGK rendelet meghatározza a Kombinált Nómenklatúra értelmezésére irányadó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul vagy azt bármilyen további albontással kiegészíti, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.

               (3)

               Az említett általános szabályok értelmében a mellékletben szereplő táblázat 1. oszlopában leírt árukat a 3. oszlopban feltüntetett indokok alapján a táblázat 2. oszlopában megjelölt KN-kód alá kell besorolni.

               (4)

               Indokolt úgy rendelkezni, hogy a tagállamok vámhatóságai által kibocsátott, e rendelet rendelkezéseitől eltérő tartalmú, az áruk Kombinált Nómenklatúra szerinti besorolására vonatkozó kötelező érvényű tarifális felvilágosítást a jogosult – a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet (2) 12. cikke (6) bekezdésének alkalmazásában – három hónapig továbbra is felhasználhatja.

               (5)

               A Vámkódex Bizottság az elnöke által megállapított határidőn belül nem nyilvánított véleményt,

         ELFOGADTA EZT A RENDELETET:
   1. cikk
   A Kombinált Nómenklatúrában a melléklet táblázatának 1. oszlopában leírt árukat a táblázat 2. oszlopában megjelölt KN-kód alá kell besorolni.
   2. cikk
   A tagállamok vámhatóságai által kibocsátott, e rendelet rendelkezéseitől eltérő tartalmú kötelező érvényű tarifális felvilágosítás – a 2913/92/EGK rendelet 12. cikke (6) bekezdésének alkalmazásában – három hónapig továbbra is felhasználható.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2011. november 18-án.

            a Bizottság részéről, az elnök nevében,
         Algirdas ŠEMETA

            a Bizottság tagja

      (1)  HL L 256., 1987.9.7., 1. o.

      (2)  HL L 302., 1992.10.19., 1. o.

      MELLÉKLET

                  Árumegnevezés

                  Besorolás
                  (KN-kód)

                  Indokolás

                  (1)

                  (2)

                  (3)

                              1.

                              Egy cserélhető kézi eszköz, amely egy villanólámpából, egy lencséből, egy kioldó gombból és egy jelzőfényből áll (úgynevezett „intenzív villanófényes (IPL) kézi eszköz”).
                              Az eszköz különböző, 100 ms-ig terjedő impulzusszélességű, 650–1 200 nm hullámhosszú, 16 x 46 mm sugárpontú, és legfeljebb 45 J/cm2 fluxusú intenzív villanófényt hoz létre.
                              Kizárólag egy géppel (az „alapegységgel”) összekötve működik, ahonnan az áramellátást, a vezérlőjeleket és a hűtőfolyadékot kapja. Az „alapegység” tápegységből, kijelzővel ellátott vezérlőegységből és egy hűtő egységből áll, és „lézeres kézi eszközzel” együtt is működtethető.
                              Az „alapegységhez” csatlakoztatva az eszközt meghatározott kozmetikai kezelésekre, például végleges szőreltávolításra használják.

                  8543 90 00

                  A besorolást a Kombinált Nómenklatúra értelmezésére szolgáló 1. és 6. általános szabály, a XVI. áruosztályhoz tartozó megjegyzések 2. pontjának b) alpontja, valamint a 8543 és a 8543 90 00 KN-kód szövegezése határozza meg.
                  Mivel a villanólámpa által generált intenzív impulzus nem lézersugár, ezért a 9013-a vámtarifaszám alatt lézerként történő besorolás kizárt.
                  Jellemzői és objektív tulajdonságai, nevezetesen elektronikus jelegű felépítése miatt az eszköz nem hasonlít a cserélhető szerszámokhoz (lásd a XVI. áruosztályhoz tartozó megjegyzések 1. pontjának o) alpontját). Az eszköz az „alapegységhez” csatlakoztatva történő működése olyan szerszámgépként határozható meg, amely a 85. árucsoportban máshol nem említett vagy máshol nem meghatározott feladatot lát el.
                  Az eszköz alapvetően fontos a gép működéséhez, mivel a gép nélküle nem funkcionál.
                  A készüléket ezért a 85. árucsoportban másutt nem említett, egyedi feladatokat ellátó elektromos gép és készülékként a 8543 90 00 KN-kód alá kell besorolni.

                              2.

                              Egy cserélhető kézi eszköz, amely egy szilárd halmazállapotú lézerből, egy lencséből, egy pontméret-kiválasztó kapcsolóból és egy kioldógombból áll (úgynevezett „lézeres kézi eszköz”).
                              Az eszköz különböző, 100 ms-ig terjedő impulzusszélességű, 1 064 nm hullámhosszú, 1, 5, 3, 6 és 9 mm átmérőjű, állítható sugárpontú, legfeljebb 700 J/cm2 fluxusú lézerfényt hoz létre.
                              Kizárólag egy géppel (az „alapegységgel”) összekötve működik, attól kapja az áramellátást, a vezérlőjeleket és a hűtőfolyadékot. Az „alapegység” tápegységből, kijelzővel ellátott vezérlőegységből és egy hűtő egységből áll, és „intenzív villanófényes (IPL) kézi eszközzel” együtt is működtethető.
                              Az „alapegységhez” csatlakoztatva az eszközt lábvénák speciális kozmetikai kezelésére használják.

                  8543 90 00

                  A besorolást a Kombinált Nómenklatúra értelmezésére szolgáló 1. és 6. általános szabály, a XVI. áruosztályhoz tartozó megjegyzések 2. pontjának b) alpontja, valamint a 8543 és a 8543 90 00 KN-kód szövegezése határozza meg.
                  Mivel a lézert úgy tervezték, hogy bizonyos impulzusszélességű és pontméretű lézerfényt állítson elő, az eszközt speciális feladat ellátásához igazították. Az eszköz az „alapegységhez” csatlakoztatva történő működése olyan szerszámgépként határozható meg, amely a 85. árucsoportban máshol nem említett vagy máshol nem meghatározott feladatot lát el.
                  A 9013 vámtartifaszám alatt lézerként való besorolás ezért kizárt (lásd még a HR 9013 vámtarifaszámhoz tartozó magyarázó megjegyzések (2) pontjának negyedik bekezdését).
                  Jellemzői és objektív tulajdonságai, nevezetesen elektronikus jelegű felépítése miatt az eszköz nem hasonlít a cserélhető szerszámokhoz (lásd a XVI. áruosztályhoz tartozó megjegyzések 1. pontjának o) alpontját).
                  A készülék alapvetően fontos a gép működéséhez, mivel a gép nélküle nem funkcionál.
                  A készüléket ezért a 85. árucsoportban másutt nem említett, egyedi feladatokat ellátó elektromos gép és készülékként a 8543 90 00 KN-kód alá kell besorolni.


title: A Bizottság 586/2014/EU végrehajtási rendelete ( 2014. június 2. ) Franciaország egyes felségvizein (Provence-Alpes-Côte d'Azur) a „gangui” vonóhálós halászatban a védett élőhelyek feletti halászat tilalma, továbbá a hálók merítési mélysége és a parttól számított távolsága tekintetében az 1967/2006/EK tanácsi rendelettől történő eltérésről

text:
               3.6.2014

               HU

               Az Európai Unió Hivatalos Lapja

               L 164/10

         A BIZOTTSÁG 586/2014/EU VÉGREHAJTÁSI RENDELETE
   (2014. június 2.)
   Franciaország egyes felségvizein (Provence-Alpes-Côte d'Azur) a „gangui” vonóhálós halászatban a védett élőhelyek feletti halászat tilalma, továbbá a hálók merítési mélysége és a parttól számított távolsága tekintetében az 1967/2006/EK tanácsi rendelettől történő eltérésről
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a földközi-tengeri halászati erőforrások fenntartható kiaknázásával kapcsolatos irányítási intézkedésekről szóló, 2006. december 21-i 1967/2006/EK tanácsi rendeletre (1) és különösen annak 4. cikke (5) bekezdésére, valamint 13. cikke (5) és (10) bekezdésére,
   mivel:

               (1)

               Az 1967/2006/EK rendelet 4. cikkének (1) bekezdése értelmében vonóhálóval, kotróhálóval, erszényes kerítőhálóval, hajóról vagy partról kivetett kerítőhálóval vagy más hasonló hálóval tilos halászni a tengeri fűágyak felett, különösen ha ezeket a Posidonia oceanica vagy más tengeri virágos növények alkotják.

               (2)

               A Bizottság valamely tagállam kérésére lehetővé teheti az 1967/2006/EK rendelet 4. cikkének (1) bekezdésétől való eltérést, feltéve, hogy teljesülnek a 4. cikk (5) bekezdésében meghatározott feltételek.

               (3)

               Az 1967/2006/EK rendelet 13. cikkének (1) bekezdése úgy rendelkezik, hogy tilos vontatott halászfelszerelést használni a parttól számított három tengeri mérföld távolságon vagy az 50 méteres izobáton belül, ahol ez a mélység a parttól számított kisebb távolságon belül elérhető.

               (4)

               A Bizottság valamely tagállam kérésére lehetővé teheti az 1967/2006/EK rendelet 13. cikkének (1) bekezdésétől való eltérést, feltéve, hogy teljesülnek a 13. cikk (5) és (9) bekezdésében meghatározott feltételek.

               (5)

               2011. május 18-án kérelem érkezett a Bizottsághoz, amelyben Franciaország eltérést kérelmez az említett rendelet 4. cikkének (1) bekezdésétől, valamint 13. cikkének (1) és (2) bekezdésétől a francia felségvizek egyes részein a Posidonia oceanica által alkotott tengeri fűágyak felett és merítési mélységtől függetlenül a parttól számított három tengeri mérföld távolságon belül folytatandó „gangui” vonóhálós halászat kapcsán.

               (6)

               Az eltérés iránti kérelmet Franciaország naprakész tudományos és műszaki indoklással támasztotta alá.

               (7)

               2011. július 11. és 15. között tartott plenáris ülésén a Halászati Tudományos, Műszaki és Gazdasági Bizottság (HTMGB) értékelte a Franciaország által kérelmezett eltérést és a vonatkozó irányítási terv tervezetét.

               (8)

               A Franciaország által kért eltérés megfelel az 1967/2006/EK rendelet 4. cikkének (5) bekezdésében valamint 13. cikkének (5) és (9) bekezdésében meghatározott feltételeknek.

               (9)

               A kérelem legfeljebb 12 méter teljes hosszúságú és legfeljebb 85 kW motorteljesítményű, tengerfenéken vontatott hálókkal felszerelt, hagyományosan a Posidonia fűágyak felett halászó hajókra vonatkozik, összhangban az 1967/2006/EK rendelet 4. cikke (5) bekezdésének első albekezdésével.

               (10)

               A szóban forgó halászati tevékenységek az irányítási tervben meghatározott területen belül a Posidonia oceanica fűágyak által fedett terület 27,5 %-át, és Franciaország felségvizein belül a tengeri fűágyak 9 %-át érintik, vagyis teljesülnek az 1967/2006/EK rendelet 4. cikke (5) bekezdésének első albekezdése ii. és iii. pontjában foglalt követelmények.

               (11)

               Az eltérést indokolják a különleges földrajzi adottságok, ugyanis a kontinentális talapzat kiterjedése korlátozott.

               (12)

               A halászat nincs számottevő hatással a tengeri környezetre.

               (13)

               A Franciaország által kért eltérés csupán kevés, szám szerint 36 hajót érint.

               (14)

               A „gangui” vonóhálós halászat számos különböző fajra irányul, amelyek egy sajátos ökoszisztémát alkotnak; e halászat fogásainak összetételét, különösen a kifogott fajok széles skáláját tekintve, nem lehet más halászfelszereléssel elérni. Vagyis ez a fajta halászat nem végezhető más halászfelszereléssel.

               (15)

               Az irányítási terv biztosítja, hogy a halászati erőkifejtés a jövőben ne emelkedjen, mivel halászati engedélyt csak az említett 36 hajó kaphat, amelyek összesített erőkifejtése 1745 kW, és amelyek már rendelkeznek Franciaország által kiadott engedéllyel.

               (16)

               A kérelem olyan hajókra vonatkozik, amelyek a szóban forgó halászatban már több mint öt éve igazoltan részt vesznek, és amelyek e tevékenységüket Franciaország által az 1967/2006/EK rendelet 19. cikkének (2) bekezdésével összhangban 2014. április 15-én elfogadott halászati irányítási terv (2) keretében végzik.

               (17)

               Az érintett hajók szerepelnek az 1967/2006/EK rendelet 13. cikkének (9) bekezdésében foglalt követelményeknek megfelelően a Bizottsághoz eljuttatott jegyzéken.

               (18)

               Az érintett halászati tevékenységek megfelelnek az 1967/2006/EK rendelet 4. cikkében, 8. cikke (1) bekezdésének h) pontjában és 9. cikkének (3) bekezdésében meghatározott feltételeknek.

               (19)

               A halászati tevékenység során teljesülnek az 1224/2009/EK tanácsi rendelet (3) 14. cikkében meghatározott, a halászati nyilvántartásra vonatkozó követelmények.

               (20)

               A halászati tevékenység nem zavarja a vonóhálótól, kerítőhálótól vagy egyéb vontatott hálótól eltérő felszerelést használó más hajók tevékenységét.

               (21)

               A „gangui” vonóhálós halászatot a francia irányítási terv úgy szabályozza, hogy az 1967/2006/EK rendelet III. mellékletében említett fajok fogásai a lehető legkisebbek legyenek.

               (22)

               A „gangui” típusú vonóhálót üzemeltető hajók nem halásznak lábasfejűekre.

               (23)

               A francia irányítási terv az 1967/2006/EK rendelet 4. cikke (5) bekezdésének és 13. cikke (9) bekezdése harmadik albekezdésének megfelelően rendelkezik a halászati tevékenységek felügyeletéről.

               (24)

               A kérelmezett eltéréseket ezért engedélyezni kell.

               (25)

               Indokolt előírni, hogy Franciaország kellő időben és az irányítási tervben szereplő felügyeleti tervnek megfelelően jelentést tegyen a Bizottság felé.

               (26)

               Indokolt korlátozni az eltérés időbeli hatályát annak érdekében, hogy lehetőség nyíljon gyors korrekciós irányítási intézkedések meghozatalára abban az esetben, ha a Bizottságnak benyújtott jelentés szerint a kiaknázott állomány védelmi helyzete romlana, és egyben arra is, hogy egy későbbi, kiigazított irányítási terv szilárdabb tudományos alapokra épüljön.

               (27)

               Az e rendeletben előírt intézkedések összhangban vannak a Halászati és Akvakultúraágazati Bizottság véleményével,

         ELFOGADTA EZT A RENDELETET:
   1. cikk
   Eltérések
   Az 1967/2006/EK rendelet 4. cikkének (1) bekezdése, valamint 13. cikkének (1) és (2) bekezdése nem alkalmazandó a Provence-Alpes-Côte d'Azur partjainál lévő francia felségvizeken olyan hajók által folytatott „gangui” vonóhálós halászatra, amelyek:

               a)

               a francia irányítási tervben említett lajstromozási számmal rendelkeznek;

               b)

               a szóban forgó halászatban már több mint öt éve igazoltan részt vesznek, és a jövőben nem növelik halászati erőkifejtésüket; valamint

               c)

               rendelkeznek halászati engedéllyel, és tevékenységüket Franciaország által az 1967/2006/EK rendelet 19. cikkének (2) bekezdésével összhangban elfogadott halászati irányítási terv keretében végzik.

         2. cikk
   Felügyeleti terv és jelentéstétel
   Franciaország e rendelet hatálybalépésétől számítva három éven belül jelentést tesz a Bizottság felé az 1. cikk c) pontja szerinti irányítási tervben előírt felügyeleti tervnek megfelelően.
   3. cikk
   Hatálybalépés és az alkalmazás időtartama
   Ez a rendelet az Európai Unió Hivatalos Lapjában való kihirdetését követő harmadik napon lép hatályba.
   Ez a rendelet 2017. június 6-ig alkalmazandó.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2014. június 2-án.

            a Bizottság részéről

            az elnök

         José Manuel BARROSO

      (1)  HL L 36., 2007.2.8., 6. o.

      (2)  A Francia Köztársaság Hivatalos Lapja (JORF) 0101., 2014. április 30., 7452. o.

      (3)  A Tanács 2009. november 20-i 1224/2009/EK rendelete a közös halászati politika szabályainak betartását biztosító közösségi ellenőrző rendszer létrehozásáról, a 847/96/EK, a 2371/2002/EK, a 811/2004/EK, a 768/2005/EK, a 2115/2005/EK, a 2166/2005/EK, a 388/2006/EK, az 509/2007/EK, a 676/2007/EK, az 1098/2007/EK, az 1300/2008/EK és az 1342/2008/EK rendelet módosításáról, valamint a 2847/93/EGK, az 1627/94/EK és az 1966/2006/EK rendelet hatályon kívül helyezéséről (HL L 343., 2009.12.22., 1. o.).


title: A Bizottság 1140/2012/EU végrehajtási rendelete ( 2012. november 28. ) az oltalom alatt álló eredetmegjelölések és földrajzi jelzések nyilvántartásába bejegyzett egyik elnevezés termékleírását érintő nem kisebb jelentőségű módosítások jóváhagyásáról [Coppia Ferrarese (OFJ)]

text:
               4.12.2012

               HU

               Az Európai Unió Hivatalos Lapja

               L 332/8

         A BIZOTTSÁG 1140/2012/EU VÉGREHAJTÁSI RENDELETE
   (2012. november 28.)
   az oltalom alatt álló eredetmegjelölések és földrajzi jelzések nyilvántartásába bejegyzett egyik elnevezés termékleírását érintő nem kisebb jelentőségű módosítások jóváhagyásáról [Coppia Ferrarese (OFJ)]
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékek és élelmiszerek földrajzi jelzéseinek és eredetmegjelöléseinek oltalmáról szóló, 2006. március 20-i 510/2006/EK tanácsi rendeletre (1) és különösen annak 7. cikke (4) bekezdésének első albekezdésére,
   mivel:

               (1)

               Az 510/2006/EK rendelet 9. cikke (1) bekezdésének első albekezdésével összhangban a Bizottság megvizsgálta Olaszország kérelmét, amely a 2036/2001/EK rendelettel (2) módosított 2400/96/EK bizottsági rendelet (3) alapján bejegyzett „Coppia Ferrarese” oltalom alatt álló földrajzi jelzéshez kapcsolódó termékleírás módosításainak jóváhagyására irányul.

               (2)

               Az 510/2006/EK rendelet 9. cikke értelmében a szóban forgó módosítások nem tekinthetők kisebb jelentőségűnek, ezért a Bizottság az említett rendelet 6. cikke (2) bekezdésének első albekezdése alapján a módosításokra vonatkozó kérelmet (4) közzétette az Európai Unió Hivatalos Lapjában. A Bizottsághoz nem érkezett az 510/2006/EK rendelet 7. cikke szerinti kifogás, ezért a módosításokat jóvá kell hagyni,

         ELFOGADTA EZT A RENDELETET:
   1. cikk
   Az e rendelet mellékletében szereplő elnevezéshez kapcsolódó termékleírásnak az Európai Unió Hivatalos Lapjában közzétett módosításai jóváhagyásra kerülnek.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2012. november 28-án.

            a Bizottság részéről, az elnök nevében,
         Dacian CIOLOȘ

            a Bizottság tagja

      (1)  HL L 93., 2006.3.31., 12. o.

      (2)  HL L 275., 2001.10.18., 9. o.

      (3)  HL L 327., 1996.12.18., 11. o.

      (4)  HL C 75., 2012.3.14., 13. o.

      MELLÉKLET
      A Szerződés I. mellékletében felsorolt, emberi fogyasztásra szánt mezőgazdasági termékek:

         2.4. osztály:   Kenyér, péksütemények, cukrászsütemények és egyéb pékáru

      OLASZORSZÁG
      Coppia Ferrarese (OFJ)


title: A Bizottság (EU) 2015/52 végrehajtási rendelete ( 2015. január 14. ) a 686/2012/EU végrehajtási rendeletnek a mekoprop-P hatóanyag jelentéstevő tagállama tekintetében történő módosításáról  EGT-vonatkozású szöveg

text:
               15.1.2015

               HU

               Az Európai Unió Hivatalos Lapja

               L 9/27

         A BIZOTTSÁG (EU) 2015/52 VÉGREHAJTÁSI RENDELETE
   (2015. január 14.)
   a 686/2012/EU végrehajtási rendeletnek a mekoprop-P hatóanyag jelentéstevő tagállama tekintetében történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a növényvédő szerek forgalomba hozataláról, valamint a 79/117/EGK és a 91/414/EGK tanácsi irányelvek hatályon kívül helyezéséről szóló, 2009. október 21-i 1107/2009/EK európai parlamenti és tanácsi rendeletre (1) és különösen annak 19. cikkére,
   mivel:

               (1)

               A 686/2012/EU bizottsági végrehajtási rendelet (2) az egyes hatóanyagok értékelésének feladatát egy jelentéstevő tagállam és egy társjelentéstevő tagállam között osztja fel. A kérelmező kérésére és az érintett tagállamokkal egyetértésben módosítani szükséges a mekoprop-P esetében kijelölt jelentéstevő tagállamot, figyelembe véve ugyanakkor a feladatkörök és munka megosztásának tagállamok közötti egyensúlyát. A mekoprop-P meghosszabbítási eljárása céljából végzett értékelés elvégzésére a továbbiakban az Egyesült Királyságot kell kijelölni.

               (2)

               A 686/2012/EU végrehajtási rendeletet ezért ennek megfelelően módosítani kell.

               (3)

               Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,

         ELFOGADTA EZT A RENDELETET:
   1. cikk
   A 686/2012/EU végrehajtási rendelet mellékletében a mekoprop-P hatóanyagra vonatkozó bejegyzés helyébe a következő szöveg lép:

                  Hatóanyag

                  Jelentéstevő tagállam

                  Társjelentéstevő tagállam

                  „Mekoprop-P

                  UK

                  IE”

   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   Ez a rendelet teljes egészében kötelező és közvetlenül alkalmazandó valamennyi tagállamban.

      Kelt Brüsszelben, 2015. január 14-én.

            a Bizottság részéről

            az elnök

         Jean-Claude JUNCKER

      (1)  HL L 309., 2009.11.24., 1. o.

      (2)  A Bizottság 2012. július 26-i 686/2012/EU végrehajtási rendelete a legkésőbb 2018. december 31-én lejáró jóváhagyású hatóanyagok meghosszabbítási eljáráshoz végzendő értékelésének tagállamok közötti felosztásáról (HL L 200., 2012.7.27., 5. o.).